ପ୍ରଥମେ ବାପା ମାଆଙ୍କ ସହ ଝଗଡା କରି ସାବ୍ୟସାଚୀ ଘର ଛାଡିଥିଲେ । ପରେ ବିଶିଷ୍ଟ ବାମପନ୍ଥୀ ନେତା ନାଗଭୂଷଣ ପଟ୍ଟନାୟକଙ୍କ ସହ ରହି ସିପିଆଇ (ଏମଏଲ) ସଂଗଠନ ପାଇଁ କାମ କରିଥିଲେ । ହେଲେ ସଂଗଠନରେ ବିଶୃଂଖଳା ସୃଷ୍ଟି ଓ ୧୯୯୬ରେ ନାଗଭୂଷଣଙ୍କ ଅଫିସ ଭଙ୍ଗାରୁଜା କରିବା ପରେ ସିପିଆଇ (ଏମଏଲ)ରୁ ବିତାଡିତ ହୋଇଥିଲେ । ଏହାପରେ ସେ ନକ୍ସଲ ଆଦର୍ଶରେ ଅନୁପ୍ରାଣିତ ହୋଇ ରାୟଗଡ଼ା ଜିଲ୍ଲା ପଦ୍ମପୁର ମୋଚିକିପଦରଛକରେ ରହି ନିଜସ୍ୱ ସଂଗଠନ କୁଇ ଲବଙ୍ଗ ସଂଘ ଗଢ଼ି ଏହାର ନେତୃତ୍ୱ ନେଇଥିଲେ । ତାଙ୍କର ବଡ଼ ଅପରାଧ ଥିଲା ୨୦୦୧ରେ ପଦ୍ମପୁର ବ୍ଲକର ଜଣେ ମଦ ଦୋକାନୀକୁ ହତ୍ୟା । ପ୍ରାୟ ଚାରି ବର୍ଷ କୁଇ ଲବଙ୍ଗ ସଂଘର ନେତୃତ୍ୱ ନେବା ପରେ ସିପିଆଇ (ଏମଏଲ) ଆନ୍ଧ୍ର- ଓଡ଼ିଶା ବର୍ଡ଼ର (ଏଓବି) ଜୋନାଲ କମିଟିରେ ଯୋଗ ଦେଇଥିଲେ । ଏହାପରେ ସିପିଆଇ(ମାଓବାଦୀ) ସଂଗଠନର ବାଶଦାରା ବିଭାଗର ସଚିବ ଭାବେ ନେତୃତ୍ୱ ନେଇଥିଲେ । 
ପ୍ରାରମ୍ଭିକ ଜୀବନ ଓ ପରିବାର
ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟାକାଣ୍ଡ
ମାଓବାଦୀ ସଂଗଠନ
୨୦୦୮ ନୟାଗଡ଼ ନକ୍ସଲ ଆକ୍ରମଣ